མིག་སྔར་ཕྱིའི་རྒྱལ་ཁབ་ཀྱི་ཁྲིམས་ལུགས་ནང་སྲོག་ཆགས་ལ་རང་དང་མཚམས་པའི་ཁེ་དབང་ཅིག་ཡོད་པ་མ་ཟད་རྒྱལ་ཁབ་མང་ཆེ་ཤོས་ཤིག་གིས་སྲོག་ཆགས་ལ་སྲུང་སྐྱོབ་བྱེད་པའི་ཁྲིམས་ལུགས་གཏན་ལ་ཕབ་ཡོད།དབྱིན་ཇིའི་བ་ནི་དེར་དོ་སྣང་བྱེད་མཁན་ཐོག་མ་ཡིན་པས་ཁྲིམས་ལུགས་ཀྱི་ལག་ལེན་ཁྲོད་ནས་ཀུན་སྤྱོད་ཀྱི་བྱ་སྤྱོད་ངན་པ་དག་ཐག་གཅོད་བྱས་ཡོད།༡༨༢༢ལོར་མི་ཆོས་རིང་ལུགས་སྨྲ་བམཱ་ཏིན་གྱིས་སྲོག་ཆགས་ལ་གནོད་འཚེ་མི་བྱེད་པའི་བསམ་འཆར་ཞིབ་དཔྱོད་ཁང་དང་གྲོས་ཚོགས་ཁང་གོང་འོག་གཉིས་ཀྱིས་གྲོས་འཆམ་བྱུང༌།ཁྲིམས་ལུགས་འདི་ལ་མཱ་ཏིན་གྱི་ཁྲིམས་ལུགསཟེར་ལ་དེ་ནི་འཛམ་གླིང་ཐོག་སྲོག་ཆགས་ལ་གནོད་འཚེ་མི་བྱེད་པའི་ཁྲིམས་ལུགས་ཐོག་མའང་ཡིན།དེ་ནི་ཐོག་མར་ཁྲིམས་ལུགས་ཀྱི་དོན་ཚན་སྒོ་ནས་སྲོག་ཆགས་ཀྱི་ཁེ་དབང་ལ་བརྩི་འཇོག་བྱས་ཡོད་པ་དང༌།ཧྥ་རན་སིའི་རྒྱལ་ཁབ་ཀྱིས་སྤྱི་ལོ༡༨༥༠ལོར་སྲོག་ཆགས་ལ་གནོད་འཚེ་མི་བྱེད་པའི་ཁྲིམས་ལུགས་གཏན་ལ་ཕབ་པ་དང༌།དེའི་རྗེས་ཨར་ལན།འཇར་མན།ཨོ་སི་ཁྲུ་རི་ཡ།པེ་ལེ་ཧྲི་དང་ཧི་ལན་སོགས་རྒྱལ་ཁབ་རེ་རེ་བཞིན་ཁྲིམས་ལུགས་གསར་བ་གཏན་ལ་ཕབ།སྤྱི་ལོ༡༨༦༦ལོར་ཨ་རིའི་ནིག་ཡོག་གྲོང་ཁྱེར་དུ་སྲོག་ཆགས་ལ་གནོད་འཚེ་མི་བྱེད་པའི་ཚོགས་པ་ཞིག་བཙུགས་བ་དང་འབྲེལ་ཡོད་ཀྱི་ཁྲིམས་ལུགས་ཡང་གཏན་ལ་ཕབ།མི་འགྱངས་པར་ཨ་རིའི་ཁུལ་སོ་སོར་དར་ཁྱབ་སུ་སོང་ནས་རི་སྐྱེས་སྲོག་ཆགས་དང་ཁྱིམ་ཕྱུགས་གང་ལ་ཡང་སྲུང་སྐྱོབ་བྱེད་འགོ་བརྩམས།མིའི་རིགས་ཀྱིས་སྲོག་ཆགས་ལ་གནོད་འཚེ་གཏོང་བའི་བྱ་སྤྱོད་དེ་ཁྲིམས་ལུགས་ཀྱི་སྒྲིག་གཞི་ནང་གསལ་བོར་བཀག་ཡོད་པ་དང༌།དབྱིན་ཇི་དང་ཨ་རིའི་རྒྱལ་ཁབ་སོགས་སུ་མིས་སྲོག་ཆགས་ལ་གནོད་འཚེ་གཏོང་བའི་བྱ་སྤྱོད་མཐོང་ཚེ།མཐོང་མཁནཚོས་ཐད་ཀར་སྲོག་ཆགས་ཀྱི་ཁེ་དབང་ལ་སྲུང་སྐྱོབ་བྱེད་ཆོགམཐོང་མཁནདག་སྲོག་ཆགས་ཀྱི་ཚབ་བྱས་ནས་ཞུ་གཏུགས་བྱས་ཆོག་པ་མ་ཟད་ད་རུང་ཁྲིམས་རྩོད་པ་གདན་ཞུ་བྱས་ནས་སྲོག་ཆགས་ལ་ཁྲིམས་རྩོད་ཀྱང་བྱས་ཆོགགནོད་འཚེ་ཐེབས་པའི་སྲོག་ཆགས་ཀྱིས་ཁྲིམས་ཁང་ནང་རྨས་སྐྱོན་ཕོག་པར་བདེན་དཔང་བྱེད་དུ་སོང་ཆོག